CELEX: 22021D0497
Language: el
Date: 2018-10-26 00:00:00
Title: Απόφαση της Μεικτής Επιτροπής του ΕΟΧ αριθ. 214/2018 της 26ης Οκτωβρίου 2018 για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2021/497]

25.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 105/9
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 214/2018
         της 26ης Οκτωβρίου 2018
         για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2021/497]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η οδηγία (ΕΕ) 2016/97 του Ευρωπαϊκού Κοινοβουλίου και του Συμβουλίου, της 20ής Ιανουαρίου 2016, σχετικά με τη διανομή ασφαλιστικών προϊόντων (αναδιατύπωση) (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     H οδηγία (ΕΕ) 2018/411 του Ευρωπαϊκού Κοινοβουλίου και του Συμβουλίου, της 14ης Μαρτίου 2018, για την τροποποίηση της οδηγίας (ΕΕ) 2016/97 όσον αφορά την ημερομηνία εφαρμογής των μέτρων μεταφοράς στο εθνικό δίκαιο των κρατών μελών (2) πρέπει να ενσωματωθεί στη συμφωνία για τον ΕΟΧ.
                  
               
                     (3)
                  
                  
                     Η οδηγία (ΕΕ) 2016/97 καταργεί την οδηγία 2002/92/ΕΚ του Ευρωπαϊκού Κοινοβουλίου και του Συμβουλίου (3), η οποία έχει ενσωματωθεί στη συμφωνία ΕΟΧ και η οποία πρέπει, συνεπώς, να διαγραφεί από τη συμφωνία για τον ΕΟΧ.
                  
               
                     (4)
                  
                  
                     Συνεπώς, το παράρτημα IX της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα IX της συμφωνίας για τον ΕΟΧ τροποποιείται ως εξής:
            
                        1.
                     
                     
                        Το σημείο 13β (οδηγία 2002/92/ΕΚ του Ευρωπαϊκού Κοινοβουλίου και του Συμβουλίου) διαγράφεται.
                     
                  
                        2.
                     
                     
                        Μετά το σημείο 13δ (απόφαση 2004/9/ΕΚ της Επιτροπής) παρεμβάλλονται τα εξής:
                        
                                    «13ε.
                                 
                                 
                                    
                                       32016 L 0097: Οδηγία (EE) 2016/97 του Ευρωπαϊκού Κοινοβουλίου και του Συμβουλίου, της 20ής Ιανουαρίου 2016, σχετικά με τη διανομή ασφαλιστικών προϊόντων (αναδιατύπωση) (ΕΕ L 26 της 2.2.2016, σ. 19), όπως τροποποιήθηκε με:
                                 
                              
                                    —
                                 
                                 
                                    
                                       32018 L 0411: Οδηγία (ΕΕ) 2018/411 του Ευρωπαϊκού Κοινοβουλίου και του Συμβουλίου της 14ης Μαρτίου 2018 (ΕΕ L 76 της 19.3.2018, σ. 28).
                                 
                              Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                        
                                    α)
                                 
                                 
                                    Με την επιφύλαξη των διατάξεων του πρωτοκόλλου 1 της παρούσας συμφωνίας, και εκτός εάν προβλέπεται διαφορετικά στην παρούσα συμφωνία, οι όροι “κράτος(-η) μέλος(-η)” και “αρμόδιες αρχές” νοείται ότι περιλαμβάνουν, πέραν της έννοιας που έχουν στην οδηγία, τα κράτη της ΕΖΕΣ και τις αρμόδιες αρχές τους, αντίστοιχα.
                                 
                              
                                    β)
                                 
                                 
                                    Αναφορές της οδηγίας σε άλλες πράξεις λαμβάνονται υπόψη ανάλογα με τον βαθμό και τη μορφή ενσωμάτωσής τους στη συμφωνία.
                                 
                              
                                    γ)
                                 
                                 
                                    Στο άρθρο 5 παράγραφος 1 τέταρτο εδάφιο, στο άρθρο 8 παράγραφος 3 δεύτερο εδάφιο και στο άρθρο 9 παράγραφος 2, μετά τις λέξεις “στην ΕΑΑΕΣ”/“η ΕΑΑΕΣ” παρεμβάλλεται η φράση “ή, κατά περίπτωση, στην Εποπτεύουσα Αρχή της ΕΖΕΣ”/“ή, κατά περίπτωση, η Εποπτεύουσα Αρχή της ΕΖΕΣ”.
                                 
                              
                                    δ)
                                 
                                 
                                    Στο άρθρο 5 παράγραφος 3 και στο άρθρο 8 παράγραφος 5, μετά τις λέξεις “στην ΕΑΑΕΣ” παρεμβάλλεται η φράση “στην Εποπτεύουσα Αρχή της ΕΖΕΣ”.»
                                 
                              
                  
         
            Άρθρο 2
            Τα κείμενα των οδηγιών (ΕΕ) 2016/97 και (ΕΕ) 2018/411 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 27 Οκτωβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 26 Οκτωβρίου 2018.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Oda Helen SLETNES
            
         
         
            (1)  ΕΕ L 26 της 2.2.2016, σ. 19.
         
            (2)  ΕΕ L 76 της 19.3.2018, σ. 28.
         
            (3)  ΕΕ L 9 της 15.1.2003, σ. 3.
         
            (*1)  Έχουν αναφερθεί συνταγματικές απαιτήσεις.